อายุ26 หนังหุ้มปลายรูดได้ปกติแต่เส้นสองสลึงตึงเกินไปเวลาแข็งตัวมันเจ็บ ยิ่งเวลามีเพศสัมพันธ์จะเจ็บมาก เราสามารถไปหาเพื่อผ่าตัดเส้นสองสลึงออกได้ไหมครับ แล้วควรแจ้งโรงพยาบาลว่ายังไง ใช้สิทธิประกันสังคมได้ไหม(ผมไม่มีตังเก็บเลย) ขอบล่วงหน้าครับ
สวัสดีค่ะ อาการเจ็บและตึงตรงบริเวณเส้นสองสลึงนั้น อาจมีสาเหตุที่สามารถแก้ไขได้เช่น การอักเสบหรือถลอกตรงผิวหนังบริเวณอวัยวะเพศ เช่นจากการเสียดสีหรือการกระแทกนำมาก่อนหน้านี้ โรคทางผิวหนังบริเวณอวัยวะเพศเช่น เริมที่อวัยวะเพศ หรือแผลริมอ่อนที่ทำให้เจ็บที่อวัยวะเพศได้ มีภาวะหนังหุ้มปลายตีบ หรือมีการอักเสบหรือติดเชื้อที่บริเวณท่อปัสสาวะ อาจมีปัสสาวะแสบขัดหรือปนหนองร่วมด้วยโดยควรหาสาเหตุที่แก้ไขได้และแก้ไขตามสาเหตุนั้นๆก่อน ถ้าไม่มีสาเหตุอะไรจริงๆ และเป็นการตึงของเนื้อเยื่อบริเวณดังกล่าวก็สามารถผ่าตัดแก้ไขได้ แนะนำการไปพบแพทย์ตามสิทธิ์ที่มี คือถ้าทำงานและมีสิทธิ์ประกันสังคม ก็ไปตามรพต้นสังกัดนั้นๆ แจ้งตามที่เขียนมาได้เลยค่ะในเบื้องต้น ไม่ควรไปแกะหรือจับบริเวณปลายอวัยวะเพศบ่อยๆ หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไรที่แน่ชัด และรักษาความสะอาดบริเวณอวัยวะเพศด้วยการล้างน้ำเปล่าสะอาด